KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. június 22-i ülésére)

TÁRGY:
A JÁRÓBETEG SZAKELLÁTÁS KÖZSZOLGÁLTATÁSI ÉS VAGYON-


KEZELÉSI SZERZŐDÉSÉNEK MÓDOSÍTÁSA

Az DAOP-2009-4.1.1/B- kódszámú, a „Kiskőrösi kistérségi járó beteg szakellátó korszerűsítése” című projekthez kapcsolódóan 121 313 800,-Ft+Áfa összegben szerez be eszközöket az Önkormányzat az Európai Unió támogatásával. A megvásárolt gépek, berendezések szállítása a projekt megvalósításához igazodva ütemezetten történik. Az első eszközcsoport megérkezése júniusban várható az előzetes tervek alapján. Az egészségügyi szolgáltatások színvonalának folyamatos fejlesztése megkívánja, hogy az új eszközök üzembehelyezése mielőbb megtörténjen.
Az Önkormányzat tulajdonában lévő egészségügyi közszolgáltatás ellátását szolgáló vagyonra a Képviselő-testület 82/2009. számú határozatával vagyonkezelői jogot engedett 2009-ben a Semmelweis Halasi Kórház Nonprofit Kft.-nek. A vagyonkezelésbe adott eszközök megnevezését és értékét a 137/2009. számú Képv. test. határozat szerint módosított szerződés tartalmazza. Az újonnan beszerzett eszközöket is a Semmelweis Halasi Kórház Nonprofit Kft-vel együttműködve tervezi működtetni az Önkormányzat. A Kft. tulajdonosi szerkezetében változás nem következett be, ezért az Ötv. 80/A. § (5) bekezdés c) pontjában meghatározott feltételek továbbra is fennállnak.

A fentiek alapján javasolom, hogy a Képviselő-testület a közszolgáltatási és vagyonkezelési szerződés módosítását a határozat-tervezetben foglaltak szerint fogadja el.

Kiskőrös, 2011. június 9.


Domonyi László sk.

polgármester

HATÁROZAT-TERVEZET

1. Kiskőrös Város Képviselő-testülete az államháztartásról szóló 1992. évi XXXVIII. törvény 105/B. § (1) bek. c) pontja alapján –tekintettel az "Egészségügyi szolgáltatások fejlesztése /Kistérségi járó beteg szakellátó központok fejlesztése, alap-, járóbeteg szakellátás korszerűsítése” című, DAOP-2009-4.1.1/B kódszámú pályázati kiírás PÁLYÁZATI FELHÍVÁS és ÚTMUTATÓ-jának C7. pontjában foglalt feltételekre- a Semmelweis Halasi Kórház Nonprofit Kft., mint vagyonkezelő és Kiskőrös Város Önkormányzata, mint tulajdonos között a Képviselő-testület 82/2009. sz. határozata alapján létrejött és 137/2009. sz. határozatával módosított közszolgáltatási és vagyonkezelői szerződés módosítását a határozat melléklete szerint elfogadja. 

2. A Képviselő-testület felhatalmazza a polgármestert a szerződésmódosítás aláírására

Határidő: 
2011. július 31.

Felelős: 
polgármester

         kiskőrös város


      Melléklet a __/2011. sz. Képv. test. határozathoz

POLGÁRMESTERI HIVATALA

6200 kiskőrös, petőfi tér 1.

Telefon:  78/311-122   Telefax:  78/312-160

Ikt. szám:

KÖZSZOLGÁLTATÁSI ÉS VAGYONKEZELÉSI SZERZŐDÉS

2. sz. módosítása

amely létrejött

egyrészről; Kiskőrös Város Önkormányzata (székhelye: 6200 Kiskőrös, Petőfi tér 1., képviseli: Domonyi László polgármester, statisztikai számjele: 15338497-7511-321-03),  mint az egészségügyi közszolgáltatás biztosítására kötelezett önkormányzat (a továbbiakban Önkormányzat),

másrészről; a Semmelweis Halasi Kórház Nonprofit Kft. (székhelye: 6400 Kiskunhalas, Dr. Monszpart L. u. 1. képviseli: Dr. Romhányi Zoltán ügyvezető), mint egészségügyi szolgáltató; vagyonkezelő (a továbbiakban: Vagyonkezelő),

együttesen, mint szerződő felek között a 82/2009. sz. Kép.test. határozat alapján létrejött és a 137/2009. sz. Képv.test. határozattal módosított közszolgáltatási és vagyonkezelési szerződés ____/________. sz. Képv. test. határozattal elfogadott módosítására az alábbi feltételekkel:

1. Az Önkormányzat a mellékletben felsorolt, a DAOP-2009-4.1.1/B-09. azonosító számú projekt keretében beszerzett eszközökre –tekintettel az "Egészségügyi szolgáltatások fejlesztése /Kistérségi járó beteg szakellátó központok fejlesztése, alap-, járóbeteg szakellátás korszerűsítése” című, DAOP-2009-4.1.1/B kódszámú pályázati kiírás PÁLYÁZATI FELHÍVÁS és ÚTMUTATÓ-jának C7. pontjában foglalt feltételekre- jelen szerződés aláírásának napjával vagyonkezelői jogot enged a Vagyonkezelő részére.

2. Vagyonkezelő vállalja a mellékletben szereplő eszközök pályázati célnak megfelelő vagyonkezelését, és együttműködik az Önkormányzattal a projekttel összefüggő adatszolgáltatások teljesítésében.

3. A Közszolgáltatási és Vagyonkezelési Szerződés 2. sz. melléklete kiegészül a jelen szerződésmódosítás mellékletében felsorolt eszközökkel.

4. A közszolgáltatási és vagyonkezelési szerződés jelen módosítással nem érintett rendelkezései változatlanul érvényben maradnak.

Kiskőrös, 2011. június 23.


Kiskőrös Város Önkormányzata részéről
Semmelweis Halasi Kórház 




Nonprofit Kft. részéről


Domonyi László 
Boldoczki János
Dr. Romhányi Zoltán

polgármester 
pénzügyi osztályvezető
ügyvezető

Ellenjegyzem:

Kiskőrös, 2011. 


Dr. Szentendrei István


jogtanácsos


Bács-Kiskun Megyei Bíróság: 08723

 
Kiskőrös Város Polgármesteri Hivatala

 
6200 Kiskőrös, Petőfi tér 1

